Ιωάννης Γκότσης

Ο Ιωάννης Γκότσης του Ευσταθίου (1912 - 5 Φεβρουαρίου 1988) ήταν Έλληνας δικηγόρος και νομάρχης. 

 Βιογραφία
Καταγόταν από τη Μεσσηνία. Σπούδασε νομικά και συνέγραψε νομικά και άλλα έργα. Το 1945 εξέδωσε το βιβλίο του «Φλόγες στον Όλυμπο» (Αθήνα, σελίδες).

 Κατοχή 
Διορίστηκε Έπαρχος Ελασσόνας το 1943.ΦΕΚ Τεύχος Γ΄ αρ. 42/18-3-1943. Διέφερε από τους προκατόχους του κατοχικούς νομάρχες και ήταν κατοχικός, αλλά «πρώτος και άριστος το ήθος», το οποίο κράτησε ο ίδιος ψηλά, όπως και τη γαλανόλευκη, την οποία ο προκάτοχός του «εποδοπάτησε», σύμφωνα με τον Τύπο της εποχής.Βάσου Καλογιάννη, Η Νομαρχία της Λαρίσης, εφ. Ελευθερία, φύλλο 9ης Μαΐου 1963, σελ. 3. Συνετέλεσε στο να επαναποκτηθεί η Παιδαγωγική Ακαδημία της Λάρισας, η οποία είχε επιταχθεί από τους Ναζί. Τον Μάρτιο του 1945 ζήτησε ο ίδιος τη νόμιμη εκκαθάριση της θέσης του, με «αυτομήνυση». Κατόπιν αυτού, εκδόθηκε το υπ' αρ. 9 βούλευμα του Συμβουλίου Εφετών, το οποίο τον απήλλαξε αλλά παράλληλα «εξύμνησε τη στάση του και την εν γένει πολιτεία του στη διάρκεια της Κατοχής, ενώ από τους προκατόχους του, άλλοι καταδικαζόντουσαν ως δωσίλογοι, και άλλοι απαλλάσσονταν λόγω βλακείας».εφ. Ελευθερία, 11 Μαΐου 1963, σελ. 4.

 Νομάρχης 
Το 1949 διορίστηκε Νομάρχης Κοζάνης και στη συνέχεια μετατέθηκε στις Σέρρες (Φεβρουάριος 1952) και στην Αιτωλοακαρνανία (Οκτώβριος 1953). Το 1954 απολύθηκε μαζί με άλλους νομάρχες, λόγω του ότι καταργήθηκε ο θεσμός των υπηρεσιακών νομαρχών, ενώ τον Φεβρουάριο του 1955, με την επαναφορά του θεσμού των υπηρεσιακών νομαρχών,  τοποθετήθηκε Νομάρχης Θεσπρωτίας. Στη συνέχεια υπηρέτησε ως Νομάρχης Λευκάδας ως τα τέλη του 1959, οπότε παραιτήθηκε. Το 1964 διορίστηκε Νομάρχης Σερρών για δεύτερη φορά (θητεία από τις 10 Ιουνίου ως τις 18 Νοεμβρίου 1964)Σάκης Αραμπατζής, Σαν σήμερα στις Σέρρες, 18-11-2010, ανάκτηση 22-8-2015. 

και τον Νοέμβριο της ίδιας χρονιάς Νομάρχης Ιωαννίνων. Ελληνικόν who is who, Εκδ. Οργανισμός Ελληνικών Who is Who, 1965, σελ. 667.Το 1965 διορίστηκε ξανά Νομάρχης ΛάρισαςΓιάννης Β. Ιωαννίδης, Φλογισμένα Ράσα, τ. 1. και Νομάρχης Αχαΐας. Το 1965 πάλι διορίστηκε Νομάρχης Κιλκίς, ως το 1966.

 Θάνατος και τιμές 
Για τις υπηρεσίες του τιμήθηκε με τον Σταυρό των Ταξιαρχών του Φοίνικα.Βάσου Καλογιάννη, Η Νομαρχία της Λαρίσης, εφ. Ελευθερία, φύλλο 9ης Μαΐου 1963, σελ. 4.

Πέθανε συνταξιούχος, τον Φεβρουάριο του 1988, σε ηλικία 76 ετών και κηδεύτηκε από τον ιερό ναό του Αγίου Ισιδώρου στο Β΄ Κοιμητήριο Πατησίων.Έθνος, φύλλο 6ης Φεβρουαρίου 1988, σελ. 41. Ήταν παντρεμένος με την Ελένη Γκότση και είχαν 2 γιους, τον Κώστα και το Στάθη.

 Εργογραφία 




 Παραπομπές 

Κατηγορία:Νομάρχες Αιτωλοακαρνανίας
Κατηγορία:Νομάρχες Κοζάνης
Κατηγορία:Νομάρχες Θεσπρωτίας
Κατηγορία:Νομάρχες Λευκάδας
Κατηγορία:Νομάρχες Σερρών
Κατηγορία:Νομάρχες Λάρισας
Κατηγορία:Νομάρχες Αχαΐας
Κατηγορία:Νομάρχες Κιλκίς
Κατηγορία:Νομάρχες Ιωαννίνων